### Beslutning

For stemmer Sys Østergaard, Yasmin Kristoffersen, Josephine Svendsen, Jytte Henriksen, B, C, F, V, Ø, Kalundborg-Listen og Frit Borgerligt Fællesskab.

Imod stemmer O, Iver Steffensen og Allan Winther. O bemærker, at man ikke ønsker at støtte projektet. Iver Steffensen og Allan Winther ønsker bemærkningen fra Kultur- og Fritidsudvalgets behandling videreført.

Kommunalbestyrelsen godkender Økonomiudvalgets indstilling.

### Sagsfremstilling

## Resume og sagens baggrund

Lundbyekomitéen har sendt en anmodning om støtte til en idé om etablering af et [adresse] i Kalundborg Kommune. I første omgang ønskes blot en tilkendegivelse af interessen. Såfremt Kommunalbestyrelsen er sindet, at anbefale at der arbejdes videre med etablering af et kunstmuseum skal der også undersøges en mulig placering.

## Indstillinger

Direktøren indstiller, at:

1. Kommunalbestyrelsen tilkendegiver en principiel støtte til at Lundbyekomitéen arbejder videre med etablering af et kunstmuseum og

2. Giver administrationen mandat til at arbejde videre med forslag til en mulig placering

## Behandling

Kultur- og Fritidsudvalget, Økonomiudvalget, Kommunalbestyrelsen

## Sagsfremstilling

Lundbyekomitéen ønsker at afklare kommunens interesse i et videre arbejde med et [adresse]. Tanken er, at museet skal hædre to af de største kunstnere, der gennem tiderne har boet og virket på Kalundborg-egnen. Tonny Winther (1818-1848) og Mie Christoffersen (født 1956). Museet skal sikre Kalundborg ejerskab af de to internationalt kendte og lokalt funderede kunstnere.

Kunstmuseets hovedformål skal være at erhverve og opbygge en stor samling af de to kunstneres værker og samtidig have en størrelse og indretning, så der løbende kan arrangeres særudstillinger og kulturarrangementer af høj international kvalitet. Museet vil have en direkte kobling til det store kunstformidlingsprojekt, der blev indviet i to etaper under festivalerne i 2018 og 2021: 18 markerede steder i landskabet på [adresse] og Asnæs og i Kalundborg by.

Hvis tilkendegivelsen er positiv, vil næste skridt være, at Kalundborg Kommune udpeger og om muligt forhåndsreserverer en egnet placering. Herefter er tanken, at der stiftes en fond, som skal stå for det videre arbejde. Denne skal være med både eksterne og lokale medlemmer, og ønsket er, at formanden (og andre) er offentligt kendte og anerkendte. Lundbyekomitéen har lavet aftale med et anerkendt advokatfirma, som vederlagsfrit vil understøtte arbejdet  ved at udarbejde vedtægter.

Fondens første opgave vil være at få ideen markedsført og udarbejde en projektskrivelse samt et skitseprojekt/visualisering af museumsbygningen og omgivelserne.
Forslaget skal bruges i det videre arbejde med at få kommunalbestyrelsens endelige godkendelse af planerne og efterfølgende igangsætning af planarbejdet. Endvidere skal det bruges i forbindelse med ansøgning af økonomiske midler hos fonde og andre.

Sideløbende vil fonden og komitéen arbejde med at skaffe kunstværker af  Isabella Knudsen og Tobias Holm via donationer, testamenter, køb, lån og andet. Målet er på den måde, at der tidligt i forløbet kan sikres forkøbsret til eller donation af et større antal værker af de to kunstnere. Overfor fonde er det vigtigt at kunne dokumentere, at det kommende museum fra start råder over en pæn samling af kunstværker.

Komitéen bemærker, at et et kunstmuseum i superligaen vil årligt tiltrække tusindvis af besøgende fra ind- og udland, og det vil helt naturligt være en vigtig brik i at styrke bosætningen i kommunen. Der er ingen kunstmuseer i den klasse i Midt- og [adresse], så potentialet er stort, og placeringen i Kalundborg er oplagt. Lundbyekomitéen har gennem de seneste 7 år formået at skabe to festivaler med omkring 12.000 besøgende pr. festival, varige landmarks og kunstværker - tredje festival afholdes i år. I det arbejde er de blevet inspireret til at realisere en permanent kulturinstitution.

Administrationen vurderer, at planerne om etablering af et kunstmuseum bidrager til udvalgets pejlemærke om behov for nye tilbud til de 18-55 årige og vil som turistattraktion medvirke til at tiltrække turister og bringe Kalundborg Kommune yderligere på landkortet.

## Økonomiske konsekvenser

Ingen.

### Sagens forløb

05-03-2024 Kultur- og Fritidsudvalget

Anbefales.

Iver Steffensen (A) stemmer imod med bemærkning om at der skal foreligge et mere konkret oplæg til tids/procesplan, økonomiske rammer, placering og besøgstals-potentialet inden der tages en principiel beslutning om støtte.

13-03-2024 Økonomiudvalget

Økonomiudvalget anerkender Lundbyekomiteens arbejde og visionære overvejelser vedr. etablering af et kunstmuseum i Kalundborg og anbefaler Komiteen at arbejde videre med at afsøge mulighederne for ekstern finansiering af museets anlæg og drift. Når dette er afklaret, herunder evt. byggeriets omfang, tages der stilling til udpegning af en relevant placering for museet.

Jeppe Mikkelsen (DF) tager forbehold.